o
Toivotko elämääsi enemmän rauhaa?
Oletko valmis tekemään tarvittavan saadaksesi sen?
Jää ottamaan selvää.
ILOA ARKEEN Harhautuneen mielen vapautus 2/2
Luetaan Room. 12.
Me kaikki olemme saaneet Jumalalta lahjoja.
Se, mihin meillä on lahjoja, on helppoa.
Nautimme siitä. Rakastan opettamista.
Tutkin ja työstän asioita, mutta opettaminen on minulle helppoa.
Jakeesta 6: Meillä on saamamme armon mukaan erilaisia armolahjoja.
Se, jolla on profetoimisen lahja, käyttäköön sitä sen mukaan
kuin hänellä on uskoa. Palvelutehtävän saanut palvelkoon,
opetustehtävän saanut opettakoon, rohkaisemisen lahjan saanut
rohkaiskoon. Joka antaa omastaan, antakoon pyyteettömästi;
joka auttaa köyhiä, auttakoon iloisin mielin.
Kaikki nämä voidaan viedä äärimmäisyyksiin.
Annan mielelläni.
Jumala on riisunut minusta itsekeskeisyyttäni.
Antaminen on yksi lahjoistani. Mutta jos en ole varovainen,
minusta tulee pelastaja. Haluan pelastaa kaikki ongelmistaan.
Se, että voi järjestää jotakin jollekulle, ei tarkoita,
että niin täytyy tehdä.
On suuri vastuu käyttää Jumalan antamia lahjoja tasapainoisesti.
Ymmärtääkö joku, mistä puhun?
Jos olet opettaja, sinun tulee opettaa omalla alueellasi,
eikä kiertää opettamassa kaikkea mikä liikkuu.
Vaikka olet pomo, et ole kaikkien pomo.
Jos annat, Hengen täytyy saada johtaa sinua antamisessa.
Jos olet rohkaisija, ole sitä, mutta älä niin yliampuvasti,
ettei Jumala voi puhua kenellekään siitä, mitä heidän täytyy muuttaa.
Puhutaanpa joistakin hyveistä, joissa voi mennä äärimmäisyyksiin.
Miten hyveen voi viedä äärimmäisyyksiin?
Esimerkiksi rauha. Mikä ihana hyve!
Tutkin rauhaa paljon, koska minulla ei ollut sitä. Nyt minulla on.
Jeesus sanoi: Minä jätän teille rauhan.
Oman rauhani minä annan teille, en sellaista jonka maailma antaa.
Älkää antako itsenne vaipua alakuloon, sortua pelkoon
tai levottomuuteen. Joh. 14:27
"Autuaita ovat rauhantekijät: he saavat Jumalan lapsen nimen."
Rauha on Hengen hedelmä.
Raamattu on täynnä upeita jakeita rauhaan pyrkimisestä
ja rauhan jalkineiden pukemisesta. Meidän on oltava täynnä rauhaa.
Rauhantekijäkin voi viedä tavoitteensa äärimmäisyyksiin
niin, että joutuu tekemään kompromisseja rauhan vuoksi
ja jättää kohtaamatta sen, mitä hänen pitäisi kohdata.
Rauhasta on tullut heidän elämänsä ainoa tavoite.
He haluavat vain rauhaa.
Haluan vain rauhaa. Mutta joskus on oltava sotaakin.
Jeesus sanoi tuovansa rauhaa, mutta toisessa kohtaa hän sanoi:
"En tullut tuomaan rauhaa, vaan riitaa!"
On opittava olemaan Hengen johda- tuksessa ja hylättävä ääripäät.
Vaikka jokin on hyvää, se ei ole sitä aina, joka tilanteessa.
Hyvän johtajan täytyy pystyä keskustelemaan.
Aina kun jollakin osastollamme on jonkinlainen ääripää,
joka ei pysty keskustelemaan, ovi on auki
niin, että vihollinen pääsee sotkemaan tuota osastoa.
Hyvän johtajan täytyy keskustella.
Aina kun joku haluaa kuulla kyllä, mutta vastaat ei, sinulle suututaan.
Se on osa vastuutasi johtajana. Meidänhän pitäisi rakastaa kaikkia!
Miten rakkauden voi viedä äärimmäi- syyksiin? Eihän niin voi tehdä?
Mutta jos luulee vaeltavansa rakkaudessa, saattaa alkaa suvaita
eikä enää halua sanoa kenellekään ei.
He ajattelevat rakastavansa lapsiaan antamalla heille kaiken,
mitä he haluavat. He vain haluavat rakastaa.
Todellinen rakkaus joutuu kuitenkin joskus olemaan ankara.
Tiedätkö, että Raamatussa on kohta, jossa Paavali käski hylätä jonkun
saatanan haltuun lihan turmioksi, että hänen henkensä pelastuisi?
Mitä ihmettä?
En ole vielä uskaltanut tehdä samaa.
Mutta luulen, että Paavali lakkasi rukoilemasta miehen puolesta.
Joskus meidän ei tarvitse rukoilla jonkun puolesta.
Rukoilemme usein siirappisesti, vaikka meidän pitäisi pyytää
Jumalaa ottamaan ihmisiä käsittelyynsä
ja tekemään heidän olonsa mahdottoman kurjaksi,
kunnes he ymmärtävät, että asiat täytyy hoitaa niin kuin halusit.
Usein siunailemme liikaa rukouksissamme.
Omien lasten kohdalla on vaikea olla pyytämättä siunausta.
Joskus on vain sanottava: Jumala, tee se mitä sinun täytyy tehdä
jotta tästä selvittäisiin, ja auta minua olemaan pelastamatta heitä.
Todellisen rakkauden on joskus oltava ankaraa.
Entä lisääntyminen? 1. Moos. 1:28 sanoo:
"Olkaa hedelmälliset, lisääntykää ja täyttäkää maa."
Joh. 15 käskee tuottamaan hedelmää.
Hedelmän tuottaminen edellyttää kasvua,
mutta toisinaan kun haluamme tuottaa hedelmää,
meille tulee pakkomielle numeroista.
Miten pitkään rukoilin? Montako lukua luin?
Montako ihmistä tuli kokoukseen? Olin tehdä itseni hulluksi.
Montako ihmistä kokouksessa oli? Montako huonetta täyttyi?
Miten paljon saimme postia? Miten monta, miten paljon?
Joko iloitsin tai masennuin.
Muistin Raamatusta kohdan, jossa Daavid toi leiriin ruton,
koska toimitti väenlaskun, jonka Jumala oli kieltänyt.
En koskaan ymmärtänyt sitä. Moosesta oli käsketty laskemaan väki
ja se ei ollut väärin. Toisinaan laskeminen voi olla oikein,
mutta meidän täytyy tietää, miksi laskemme kaikkea jatkuvasti.
Kuinka moni tietää, että se tuo monen rukouselämään ongelmia?
Miten pitkään rukoilin? Varaamme kellon viereen.
Vau, rukoilin tunnin! Olenpa tänään hengellinen.
Miten paljon luin? Koko Matteuksen. Aivan sama, ellet oppinut mitään.
En laske enää mitään. Jumalan oli vapautettava minut siitä.
En enää laske asioita, koska kun teemme niin,
syy ei usein ole halu tuottaa hedelmää Jumalalle,
vaan hellimme egoamme. Haluamme hyvän olon siitä,
miten paljon meillä on, miten paljon näemme,
miten moni pitää meistä, miten monta tuntia rukoilemme,
ja miten paljon luemme. Kuulostaako tutulta?
Ajalla ei ole väliä, kunhan rukoilemme riittävästi.
Miten paljon aikaa minä vietän Jumalan kanssa? Kunnes olen täynnä.
Tiedän, milloin olen täynnä. Huomaan sen, enkä katso kelloa.
Joskus se on puoli tuntia, joskus kolme tuntia. Sillä ei ole väliä.
En usko, että Jumala haluaa meidän vahtivan kelloa.
Hän haluaa, että elämme hänen kunniakseen ja tuotamme hedelmää
ilman että arvotamme asioita numeroiden perusteella.
Montako jäsentä seurakunnassa on?
Miten paljon tienaat?
Raamattu käskee meidän olla myös päättäväisiä,
kurinalaisia ja periaatteellisia.
Meidän täytyy olla kurinalaisia.
Tasapainon horjuminen tekee ankaraksi ja joustamattomaksi.
Sinulla on valmis suunnitelma, ja kaiken pitää tapahtua sen mukaan.
Sekään ei ole Jumalan tahto.
Entä kun Raamattu käskee meidän olla sävyisiä?
Kyllä, olen niin sävyisä.
Harjoitan sävyisyyttä.
Se on epätasapainoa, koska aito sävyisyys on hallittua voimaa.
Sävyisä jää Jumalan voimakkaan käden alle, vaikka voisi toimia.
Olen sävyisä kun joku alaiseni suututtaa minut niin,
että haluan antaa potkut, mutta Jumala käskee antamaan armoa.
Jeesuskin olisi voinut kutsua legioonan enkeleitä,
mutta hän sanoi: Näin Jumala haluaa minun toimivan.
Minun on mentävä ristille. Hän osoitti sävyisyyttä,
ei heikkoutta. Hän päätti olla pyrkimättä muuttamaan asioita.
Kun voisit kostaa vihollisillesi, mutta odotat Jumalan hoitavan asian
osoitat sävyisyyttä, et heikkoutta.
Sitä Jumala sinulta odottaa.
Ole tasapainoinen.
Älä mene äärimmäisyyksiin.
Entäpä rehellisyys? Raamattu käskee olemaan rehellinen.
Mutta se ei käske meitä olemaan brutaaleja.
Pidätkö kampauksestani? -En. Rumempaa en ole nähnytkään.
Minunhan piti olla rehellinen..
Raamattu sanoo: Puhukaa totta rakkaudessa.
Voimme olla rehellisiä. Jos joku kysyy, pidätkö kampauksestani,
enkä pidä, on syntiä valehdella. Voin silti sanoa,
että ehkä se vaatii vähän totuttelua.
Useimmat eivät kysy mielipidettäni, elleivät halua kuulla sitä,
koska kerron heille totuuden.
Meidän tulee puhua totta rakkaudessa, eikä olla röyhkeitä.
Nyt viimeinen alue.
Raamatun mukaan meidän tulee välttää moraalittomien seuraa.
Silti Jeesus söi veronkerääjien ja prostituoitujen kanssa
ja oli syntisten ystävä. Luetaan 1. Kor. 5.
Uskon, että kristittyjen pitäisi ryhdistäytyä tällä alueella,
koska meillä on niin ylimielinen asenne.
Tuomitsemme, arvostelemme ja olemme liian hyvää seuraa ihmisille,
jotka ovat syntisiä.
Miten voi voittaa Kristukselle jonkun jonka seurassa ei voi olla?
Sinun ei tarvitse rakentaa läheisiä suhteita ihmisiin,
jotka eivät elä niin kuin sinä. Raamattu sanoo:
"Mitä yhteistä on valolla ja pimeydellä?"
Pidän tällaiset ihmissuhteeni etäisempinä ja pidän huolta,
että minä vaikutan heihin eivätkä he minuun.
Uskon, että uskovien on aika astua maailmaan ja elää kuin uskovat.
Meidän pitää olla maailmassa, mutta ei maailmasta.
Moni uskova on maailmasta, mutta teeskentelee, ettei ole maailmassa.
Ylistä Herraa, kunnia Jumalalle, halleluja!
Tuomitsemme, arvostelemme ja eristäydymme
ja kaikki pitävät meitä hulluina.
Pidämme itseämme muita parempana.
Meidän täytyy oppia tulemaan tosimaailmaan
ja oltava jumalisia olematta outoja.
Teidän täytyy puhua ihmisille asioista, joissa on järkeä,
eikä ajaa paholaista ulos kaikista ovenkahvoista,
erottaa kaikkia henkiä kaikkialla missä liikutkin,
Puhu äidinkieltäsi, älä kielillä, kun olet muiden seurassa.
Uskonnolliset ihmiset tuomitsevat ja arvostelevat kaikkia,
eivätkä voi olla muiden seurassa, Heidän asenteensa on:
Emme tanssi, pelaa korttia, käy elokuvissa, pukeudu noin,
tee noin, emme juo tai polta, emmekä tee mitään sellaista,
ja olemme parempia kuin te, olemme onnettomia,
ja toivomme, että tulisit olemaan onneton kanssamme.
Parempi olisi pitää hauskaa. Ei tarvitse kuunnella törkyvitsejä,
juoruta, katsoa likaisia elokuvia, mutta jos olet ystävällinen,
rakastat heitä ja elät elämääsi ryhdikkäästi,
he löytävät sinussa ihmisen, jota voivat kunnioittaa,
ja jolla on jotakin, mitä he haluavat.
Eturivissä istuva tyttö matkustaa kanssani.
Hän on ollut minulla töissä seitsemän vuotta.
Hän laittaa hiukseni ja auttaa hoitamaan äitiäni ja tätiäni
ja on erittäin kallisarvoinen henkilö.
Kun tapasimme, hän oli poikaystä- vänsä kanssa asuva kampaaja,
joka käytti silloin tällöin huumeita ja pelasi uhkapelejä.
En alkanut tuomita ja saarnata vastoin hänen elämäntapaansa.
Istuin vain aloillani ja tein hänen olonsa hermostuneeksi.
Olin hänelle mukava, annoin lahjoja ja rukoilin hänen puolestaan.
Kerran kysyin esimerkiksi: Mitä ajattelet siitä,
että asut poikaystäväsi kanssa?
- Tiedän, että se on väärin, hän vastasi.
Miksi sitten teet niin?
- Koska en luota miehiin. Mies on käyttänyt minua hyväksi.
Sinullahan on poika. Mitäköhän hän ajattelee asiasta?
- Nukumme eri makuuhuoneissa, joten ei se häntä häiritse.
Annoin asian olla. Hän on antanut luvan kertoa tämän,
joten ei tarvitse miettiä, nolaanko hänet. En nolaa.
Lyhyesti sanottuna: hän laittoi hiukseni kahdesti viikossa
noin kolmen vuoden ajan ennen kuin sain tilaisuuden
johdattaa hänet Herran luo. Kului taas pari vuotta
ennen kuin hän oli siinä vaiheessa, että voisi olla minulla töissä.
Entä jos olisin pitänyt itseäni liian hyvänä hänelle,
koska hänen elämässään oli vääryyttä. Hän ei istuisi täällä
uudestisyntyneenä, Pyhällä Hengellä täyttyneenä.
Eikö totta? Vaikka pelastut, se ei tarkoita,
ettet voi enää puhua sukulaisille tai tehdä sitä tai tätä.
Minulla olisi tästä paljonkin sanottavaa, mutta aika ei riitä.
Älä mene äärimmäisyyksiin. Rakasta Jumalaa koko sydämestäsi.
Tutki sanaa ja lopeta kaiken laskeminen.
Elä Hengen johdossa. Vietä aikaa Jumalan kanssa
kunnes olet täynnä. Lue kunnes koet oppineesi jotakin.
Tarkoitus ei ole laskea kaikkea ja olla ylpeä itsestäsi.
Yritä puhua niin, ettet kuulosta äärimmäisen hengelliseltä
kun ympärilläsi on ihmisiä, joilla ei ole hajuakaan taustastasi.
Siivoa kotisi. Maksa laskusi.
Jos miehesi ei ole uskossa, ei ehkä ole hyvä käydä kirkossa joka pyhä.
Lähde vaikka kalaan hänen kanssaan. En kehota jättämään seurakuntaa,
mutta joskus ylisuoritamme asioita. Voit yllättyä. Ensi pyhänä hän voi
päättää lähteä mukaasi, jos käyttäydyt kuin ihminen.
Haluatte kotiin, mutta en päästä teitä ennen kuin ymmärrätte.
Kuinka moni teistä ymmärtää?
Aika ei nyt riitä, mutta voitte lukea 1. Kor. 5:n itsekin.
Tässä on sen ydin: Paavali sanoo,
että meidän on varottava enemmän epämoraalisia uskovia.
Hän kieltää meitä seurustelemasta uskovien kanssa, jotka ovat ahneita,
ja joiden elämässä on törkyä. Heitä meidän pitää varoa,
eikä heitä, jotka sanovat itseään syntisiksi.
Meidän on saatava elämäämme tasapainoa.
Aikani loppuu kesken, mutta pyytäkää Jumalaa näyttämään
elämässänne alueita, joilla olette epätasapainossa.
Ala rukoilla: Näytä, missä olen epätasapainossa.
Ehkä käytät liikaa kahvia, sokeria tai limonadia.
Ehkä et liiku tarpeeksi tai ehkä liikut liikaa,
et puhu tarpeeksi tai puhut liikaa,
ehkä olet liian rauhallinen ja kotisi kaipaa ravistelua.
Ehkä sinun pitäisi mennä kotiin, nostaa meteli ja sanoa:
Tämä ei ole rauhan päivä!
Kuinka moni ymmärtää, mistä puhun?
Jos aiot olla uskova, ole sellainen, jota voi kunnioittaa,
äläkä kiertelevä nössö, joka antaa kävellä ylitseen.
Ole suora ja aggressiivinen, mutta tee se jumalisella asenteella.
Anna ihmisten tietää asemasi. Ole totuudellinen, älä brutaali.
Ole kurinalainen, mutta älä ankara.
Ole tasapainoinen. Kuinka moni arvelee olevansa epätasapainossa?
Taisin saarnata aivan oikean sanoman.
Noustaan yhdessä ylös.
Ajatukset liittyvät suoraan tunteisiin. Voit saada itsesi
vihastumaan tai rauhoittumaan sillä, mitä ajattelet.
Tarvitsemme kurinalaisuutta ja tasapainoa elämäämme,
ja ajattelutapamme vaikuttaa siihen merkittävästi.
Ensimmäiseksi on tärkeää oppia,
että pystyt valitsemaan ajatuksesi.
Tarjolla on opetus-dvd: What's Been On Your Mind Lately?
On hyvä pysähtyä miettimään, mitä oikein olemme ajatelleet.
Kun teemme niin, löydämme usein ongelmiemme lähteen.
Hanki tämä materiaali, ota se käyttöön elämässäsi
ja muuta ajattelutapasi, niin koet enemmän rauhaa.
Kuuntele vielä loppusanat.
Kuvittele, minkälaista elämä olisi, jos kaikki näkisivät ajatuksesi.
Olisit varovaisempi sen suhteen, mitä päästät ajatuksiisi,
et miettisi asioita niin pitkään, et murehtisi niin paljon.
Et voi estää ajatuksia tulemasta mieleesi,
mutta voit keskittyä oikeisiin asioihin.
Kun hallitset tämän, elämä muuttuu todella hyväksi.
What's Been On Your Mind Lately? on Joyce Meyerin uusi opetus-dvd.
Se auttaa sinua keskittymään oikeisiin asioihin.
Jos huolet painavat, menetät yöunet tai olet stressaantunut,
opetus auttaa sinua kääntämään ajatuksesi oikeaan suuntaan.
Tilaa englanninkielinen materiaali: www.joycemeyer.org
JUMALAN RAKKAUS LOI MAAILMAN
VAIKKEMME KÄSITTÄISIKÄÄN SITÄ,
HÄNEN RAKKAUTENSA ON YHÄ TÄÄLLÄ
MEISSÄ JOKAISESSA.
Rakkaus, jonka voimalla maailmankaikkeus luotiin...
Käytätkö sitä mihinkään?
17.9. 09 alkaa vallankumous
Tiesitkö, että Joyce Meyer Ministriesin tukijana
levität evankeliumia kirjaimel- lisesti kaikkialle maailmaan?
Täällä Kambodžassa, Etiopiassa,
Niilin varrella, Ruandassa,
Kiinan tiibetiläisellä alueella, Egyptin aavikoilla,
Ugandassa, Alaskassa,
tai Andeilla Perussa. Kun tuet Joyce Meyer Ministriesiä,
olet kaikkialla, minne mekin menemme.
Tule tukijaksemme ja tee oma osasi työssä, joka tavoittaa
miljoonia ihmisiä Jeesuksen rakkaudella.
Käy nettisivuillamme www.joycemeyer.org
Kun olet tukijamme, olet täällä.
Soitonopettaja sanoi Beethovenia toivottomaksi säveltäjäksi.
Sanomalehti erotti Walt Disneyn, koska hänellä ei ollut luovuutta.
Opettaja sanoi Albert Einsteinia älyllisesti hyödyttömäksi.
Sinussakin on jotakin suurta. Kohtaatpa mitä tahansa haasteita,
älä koskaan luovuta.
Joyce Meyerin kirja Never Give Up
on teos, joka tarjoaa tarvitsemaasi inspiraatiota
pysyäksesi lujana, tulipa vastaan mitä tahansa.
Never Give Up (ilmestynyt 1.4.)
Rukoilen nyt puolestasi. Yhdy tähän uskossa.
Isä, tulemme Jeesuksen nimessä ja rukoilemme niiden puolesta,
jotka kärsivät kielteisyydestä, huolista, ahdistuksesta
ja ajatuksista, joka tekee heidät onnettomiksi.
Auta heitä muuttamaan ajatteluaan, jotta he voisivat muuttaa elämänsä.
Auta heitä ymmärtämään, että he voivat syöstä alas väärät
ja valita oikeat ajatukset. Rukoilen mielenrauhaa
ja vapautta huolista, ahdistuksista, peloista ja kaikesta, mikä piinaa.
Jeesuksen nimessä me luotamme, että Pyhä Henkesi auttaa
meitä tällä alueella. Aamen.
Tästä tulee hieno päivä. Jumalan siunausta!
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen